***ΣΩΜΑΤΕΙΟ ΑΡΤΟΠΟΙΩΝ ΠΕΙΡΑΙΩΣ & ΝΗΣΩΝ Δ.ΓΟΥΝΑΡΗ 21-23, 18531 ΠΕΙΡΑΙΑΣ ΠΕΙΡΑΙΑΣ 24/10/2020 ΤΗΛ/ΝΑ : 210 4177933 - 210 4173179*** [***www.fournosmethea.gr***](http://www.fournosmethea.gr) ***/ e-mail : sartopion@gmail.com***

***Α Ν Α Κ Ο Ι Ν Ω Σ Η ΘΕΜΑ: ΥΠΕΥΘΥΝΕΣ ΔΗΛΩΣΕΙΣ / ΒΕΒΑΙΩΣΕΙΣ ΑΔΕΙΩΝ ΚΥΚΛΟΦΟΡΙΑΣ ΕΡΓΑΖΟΜΕΝΩΝ ΚΑΘΩΣ ΚΑΙ ΕΡΓΟΔΟΤΩΝ***

Αγαπητοί Συνάδελφοι,

Σας ενημερώνουμε ότι χθες ανακοινώθηκε και **σήμερα Σάββατο 24 Οκτωβρίου** 2020 **δημοσιεύθηκε η σχετική ΚΥΑ με αριθμ.Δ1α/Γ.Π.οικ.67924, ΦΕΚ 4709, τεύχος Β΄/23/10/20** όπου στο άρθρο 3 - Περιορισμός της κυκλοφορίας κατά τις νυκτερινές ώρες - αναφέρεται :

1. Σε περίπτωση που μια περιοχή εντάσσεται στη στήλη με το υψηλό ή το πολύ υψηλό επιδημιολογικό επίπεδο, για επιτακτικούς λόγους αντιμετώπισης σοβαρού κινδύνου δημόσιας υγείας που συνίστανται στη μείωση του κινδύνου διασποράς του κορωνοϊού COVID-19, επιβάλλεται ως μέτρο πρόληψης ο περιορισμός της κυκλοφορίας των πολιτών από τις 00:30 μέχρι τις 05:00.

2. Από την εφαρμογή της παρ. 1 εξαιρούνται μετακινήσεις των πολιτών για τους ακόλουθους περιοριστικά αναφερόμενους λόγους: (α) Μετακίνηση από και προς την εργασία ή κατά τη διάρκεια της εργασίας, (β) μετακίνηση για λόγους υγείας ή άλλης απολύτως επείγουσας ανάγκης που δεν μπορεί να ικανοποιηθεί με άλλον τρόπο. Η συνδρομή της προϋπόθεσης της περ. (α) αποδεικνύεται με την επίδειξη αστυνομικής ταυτότητας ή διαβατηρίου και βεβαίωσης, σε έντυπη ή ηλεκτρονική μορφή, που αποκτάται σύμφωνα με τις παρ. 3 και 4. Η συνδρομή της προϋπόθεσης της περ. (β) αποδεικνύεται με τα κατάλληλα έγγραφα, εφόσον υφίστανται.

**Σχετικά με την Υπεύθυνη Δήλωση - Βεβαίωση ΄Αδειας κυκλοφορίας Εργαζομένου που πρέπει να χορηγήσετε στους εργαζομένους στα αρτοποιεία σας, σας σημειώνουμε την παράγραφο 4 του παραπάνω άρθρου:**

**4. Αναφορικά με τους υπαλλήλους του ιδιωτικού τομέα η βεβαίωση της παρ. 2 χορηγείται στον εργαζόμενο για τη μετακίνησή του από τον υπόχρεο εργοδότη, κατόπιν υποβολής αίτησης-υπεύθυνης δήλωσης του άρθρου 8 του ν. 1599/1986 (Α’ 75) του εργοδότη στο Πληροφοριακό Σύστημα (ΠΣ) «ΕΡΓΑΝΗ» του Υπουργείου Εργασίας και Κοινωνικών Υποθέσεων. Κατά την υποβολή της αίτησης - υπεύθυνης δήλωσης για τη χορήγηση της εν λόγω βεβαίωσης από τον εργοδότη, διασταυρώνεται αυτόματα και πιστοποιείται από το ΠΣ «ΕΡΓΑΝΗ» η εργασιακή σχέση του εργαζόμενου με τον αιτούντα εργοδότη και κατόπιν παρέχεται η βεβαίωση από το ΠΣ «ΕΡΓΑΝΗ».**

**Η βεβαίωση χορηγείται σε κάθε περίπτωση στον εργαζόμενο το αργότερο πριν από τη μετακίνησή του και ισχύει για όσο διάστημα ο εργαζόμενος απαιτείται να μετακινηθεί από και προς την εργασία του, κατά τις ώρες απαγόρευσης κυκλοφορίας, βάσει του ωραρίου εργασίας του. Η βεβαίωση μπορεί να ισχύει για χρονικό διάστημα έως δεκατεσσάρων (14) ημερών.**

**Σχετικά με την Υπεύθυνη Δήλωση/Βεβαίωση ΄Αδειας κυκλοφορίας Αυτοαπασχολούμενου - Ελ.Επαγγελματία & Επιτηδευματία ,που πρέπει να έχουν οι αρτοποιοί, σας σημειώνουμε την παράγραφο 5 του παραπάνω άρθρου:**

**5. Στην περίπτωση αυτοαπασχολούμενων, ελεύθερων επαγγελματιών και επιτηδευματιών συμπληρώνεται ηλεκτρονικά από τους ίδιους η αντίστοιχη υπεύθυνη δήλωση του άρθρου 8 του ν. 1599/1986 στο ΠΣ «ΕΡΓΑΝΗ» με τους κωδικούς TAXISNET. Η υποβολή της υπεύθυνης δήλωσης πρέπει να λάβει χώρα το αργότερο πριν από τη μετακίνησή τους και να επιδεικνύεται, σε έντυπη ή ηλεκτρονική μορφή, στα αρμόδια ελεγκτικά όργανα.**

**Παρακαλούμε πολύ όπως μεριμνήσετε έγκαιρα, με τη βοήθεια των λογιστών σας,** για τις Υπεύθυνες Δηλώσεις/ Βεβαιώσεις Αδειών Κυκλοφορίας, τόσο τις δικές σας, όσο και των εργαζομένων σας που τις χρειάζονται για την κυκλοφορία στο παραπάνω χρονικό διάστημα, **καθώς θα γίνονται** **έλεγχοι από τα αρμόδια όργανα και στην περιφέρεια του Πειραιά, η οποία ανήκει στο υψηλό επιδημιολογικό επίπεδο 3, και θα επιβάλλονται τα σχετικά πρόστιμα.**

**Με συναδελφικούς χαιρετισμούς**

***Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ ΓΕΩΡΓΙΟΣ ΤΣΟΥΚΑΛΑΣ ΕΥΑΓΓΕΛΟΣ ΣΤΟΛΗΣ***